**Ministru kabineta rīkojuma projekta "Par Juri Stinku" sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Saskaņā ar Valsts civildienesta likuma 11. panta trešo daļu pretendentu ministrijas valsts sekretāra amatā ministrs ieceļ pēc apstiprināšanas Ministru kabinetā. Lai atbilstoši Valsts civildienesta likuma 11. panta trešajai daļai apstiprinātu Jura Stinkas kandidatūru iecelšanai Ekonomikas ministrijas valsts sekretāra amatā, ir sagatavots Ministru kabineta rīkojums “Par Juri Stinku”.  |
| 2. | Pašreizējā situācija un problēmas | 2016. gada 16. februārī Valsts kancelejā tika saņemta ekonomikas ministra vēstule ar lūgumu izsludināt atklātu pretendentu konkursu uz vakanto Ekonomikas ministrijas valsts sekretāra amatu.2016. gada 26. februārī oficiālajā izdevumā “Latvijas Vēstnesis” tika izsludināts atklāts pretendentu konkurss uz Ekonomikas ministrijas valsts sekretāra amatu. Valsts kancelejā tika saņemti septiņi pieteikumi uz izsludināto vakanci.Pretendentu atlase tika veikta saskaņā ar Ministru kabineta 2015. gada 9. jūnija noteikumiem Nr. 293 "Valsts tiešās pārvaldes iestāžu vadītāju atlases kārtība".Ekonomikas ministra izveidotā Ekonomikas ministrijas valsts sekretāra amata pretendentu vērtēšanas komisija pieņēma lēmumu ieteikt ekonomikas ministram pretendentu J. Stinku virzīt iecelšanai Ekonomikas ministrijas valsts sekretāra amatā. J. Stinka ir pretendents, kas vislabāk atbilst Ekonomikas ministrijas valsts sekretāra amata aprakstā izvirzītajām prasībām.Ekonomikas ministrs izvērtēja pretendentu vērtēšanas komisijas ieteikumu un 2016. gada 7. aprīlī pieņēma lēmumu virzīt J. Stinkas kandidatūru iecelšanai Ekonomikas ministrijas valsts sekretāra amatā.J. Stinkam ir jurista kvalifikācija un profesionālais maģistra grāds uzņēmējdarbības vadībā. Viņam ir ilggadēja pieredze darbā valsts pārvaldē, strādājot gan Valsts ieņēmumu dienestā, gan Finanšu ministrijā. Šobrīd J. Stinka ir SIA “Philip Morris Latvia” Korporatīvo attiecību vadītājs. |
| 3. | Projekta izstrādē iesaistītās institūcijas | Ekonomikas ministrija un Valsts kanceleja. Ar ekonomikas ministra 2016. gada 23. februāra rīkojumu Nr. 51 “Par Ekonomikas ministrijas valsts sekretāra amata pretendentu vērtēšanas komisiju” izveidotajā pretendentu vērtēšanas komisijā iekļauti pārstāvji no Ekonomikas ministrijas, Finanšu ministrijas, Satiksmes ministrijas, Valsts kancelejas un Latvijas Komercbanku asociācijas. Papildus kā pretendentu vērtēšanas procesa novērotāji piedalījās Latvijas Tirdzniecības un rūpniecības kameras, Latvijas Darba devēju konfederācijas un Ārvalstu investoru padomes pārstāvji. |
| 4. | Cita informācija | Nav  |

Anotācijas II, III, IV, V, VI un VII sadaļa - projekts šīs jomas neskar.

Ministru prezidenta biedrs,

ekonomikas ministrs Arvils Ašeradens

07.04.2016. 11:25

348

Liepiņa, 67082935

Liva.Liepina@mk.gov.lv